Finalitza el Curs de Defensa Personal per a dones de Burjassot
2025-07-24

El dissabte passat, les instal·lacions de la Policia Local de Burjassot, van acollir la clausura del Curs gratuït de Defensa Personal per a dones, que ha estat impartit per agents de la pròpia Policia Local, gràcies al treball de la regidoria de Policia i Seguretat Ciutadana de l’Ajuntament de la localitat, dirigida per Manuel Pérez Menero.

L’última classe, en la qual es van entregar els diplomes acreditatius a les participants del curs, va comptar amb l’assistència del Comissari Cap de la plantilla de la Policia Local de Burjassot, Javier Collado, que va comprovar de primera mà tot el que han aprés les alumnes al llarg de les setmanes que ha durat el curs.

Des de Policia Local agraeixen “a cadascuna de les alumnes que han assistit a aquest curs la seua implicació i interés, i especialment a una d’elles per l’obsequi que van entregar als instructors i a la Unitat Themis de la Policia Local de Burjassot, en agraïment per la seua tasca”.